Sodba Splošnega sodišča (deveti senat) z dne 15. novembra 2018 – Prosegur Compañía de Seguridad/Komisija

(Zadeva T‑406/11)

„ Državne pomoči – Določbe o davku od dohodkov pravnih oseb, ki podjetjem, ki imajo davčni domicil v Španiji, omogočajo amortizacijo dobrega imena, ki izhaja iz pridobitev deležev v podjetjih, ki imajo davčni domicil v tujini – Sklep o razglasitvi pomoči za nezdružljivo z notranjim trgom in o odreditvi njenega vračila – Pojem državne pomoči – Selektivnost – Referenčni sistem – Odstopanje – Različno obravnavanje – Upravičenost različnega obravnavanja – Podjetja, ki so upravičenci do ukrepa – Legitimno pričakovanje “

1. Pomoči, ki jih dodelijo države – Pojem – Selektiven predlagani ukrep – Ukrep, s katerim je dana davčna ugodnost – Referenčni okvir za ugotovitev obstoja ugodnosti – Vsebinska razmejitev – Merila – Obstoj povezave med predmetom zadevnega ukrepa in predmetom referenčnega okvira – Primerljivost položajev, na katere se nanaša zadevni ukrep in na katere se nanaša referenčni okvir (člen 107(1) PDEU) (Glej točke 50, 51, in od 85 do 96.)

2. Pomoči, ki jih dodelijo države – Pojem – Selektiven predlagani ukrep – Ukrep, s katerim je dana davčna ugodnost – Splošen ukrep, ki se uporabi brez razlikovanja za vse gospodarske subjekte – Ukrep, ki se ne uporablja za transakcije, ki so primerljive s transakcijami, ki so pogoj za ta ukrep – Ukrep, ki se lahko opredeli za selektiven (člen 107(1) PDEU) (Glej točko 72.)

3. Pomoči, ki jih dodelijo države – Pojem – Selektiven predlagani ukrep – Ukrep, s katerim je dana davčna ugodnost – Referenčni okvir za ugotovitev obstoja ugodnosti – Vsebinska razmejitev – Ukrep, ki vsebuje lasten referenčni okvir – Pogoji – Jasno opredeljena davčna ureditev, s katero se želi doseči točno določene cilje – Neobstoj – Sistematičnost in splošnost ukrepa (člen 107(1) PDEU) (Glej točke od 117 do 121.)

4. Pomoči, ki jih dodelijo države – Pojem – Selektiven predlagani ukrep – Odstopanje od splošne davčne ureditve – Razlikovanje med podjetji, ki so v primerljivem dejanskem in pravnem položaju – Merila presoje – Primerjava glede na cilj, ki se ga želi doseči s splošno davčno ureditvijo kot celoto (člen 107(1) PDEU) (Glej točke od 133 do 139.)

5. Pomoči, ki jih dodelijo države – Pojem – Selektiven predlagani ukrep – Odstopanje od splošne davčne ureditve – Utemeljitev na podlagi narave in sistematike ureditve – Merila presoje – Ukrep, s katerim se želi doseči cilj, ki izhaja iz mehanizmov, ki so del splošnega davčnega sistema – Primernost – Obseg dokaznega bremena (člen 107(1) PDEU; Uredba Sveta št. 659/1999) (Glej točke od 156 do 166, 180, 188, 189, 196 in 202.)

6. Ničnostna tožba – Predmet – Razglasitev delne ničnosti – Zahteva – Ločljivost izpodbijanih določb – Objektivno merilo – Neizpolnjen pogoj – Nedopustnost (člen 263 PDEU) (Glej točko 212.)

7. Pomoči, ki jih dodelijo države – Pojem – Presoja glede na člen 107(1) PDEU – Upoštevanje prejšnje prakse – Izključitev (člen 107(1) PDEU) (Glej točki 215 in 242.)

8. Pomoči, ki jih dodelijo države – Pregled Komisije – Določitev prejemnika pomoč – Dejansko koriščenje – Presoja (člen 107(1) PDEU) (Glej točke od 231 do 240.)

9. Pomoči, ki jih dodelijo države – Pojem – Presoja glede na objektivni položaj, ne glede na od ravnanje institucij – Upoštevanje navedenega ravnanja pri preučitvi obveznosti vračila nezdružljive pomoči – Varstvo legitimnih pričakovanj (člen 107(1) PDEU; Uredba Sveta št. 659/1999, člen 14) (Glej točke od 253 do 267.)

10. Pomoči, ki jih dodelijo države – Vračilo nezakonite pomoči – Pomoč, dodeljena s kršitvijo postopkovnih pravil iz člena 108 PDEU – Morebitno legitimno pričakovanje prejemnikov – Neobstoj, razen v izjemnih okoliščinah – Legitimna pričakovanja zaradi jasnih, brezpogojnih in skladnih zagotovil Komisije – Objava odločbe o začetku formalnega postopka preiskave, zaradi katere legitimna pričakovanja prenehajo (člena 107(1) PDEU in 108(3) PDEU) (Glej točke od 269 do 292.)

Predmet

Predlog na podlagi člena 263 PDEU za razglasitev ničnosti členov 1(1) in 4 Sklepa Komisije 2011/282/EU z dne z dne 12. januarja 2011 o davčni amortizaciji finančnega dobrega imena (goodwill) za prevzeme tujih deležev št. C 45/07 (ex NN 51/07, ex CP 9/07) Španije (UL 2011, L 135, str. 1).

Izrek

1. Tožba se zavrne.